google/wiki40b huggingface dataset:
Eucosmini

Utseende

Stort sett middelsstore (de fleste med vingespenn 12-24 millimeter) viklere. Forvingene er vanligvis mer eller mindre brune, ofte med lyse tverrbånd, eller hele den ytre delen kan være hvit. En god del arter ligner fugleskitt når de sitter stille, og får beskyttelse fra det.

Levevis

De fleste artene i Eucosmini er forholdsvis spesialiserte og holder seg til én eller noen få vertsplantearter (mono- eller oligofage). Dette innebærer at sommerfuglens utbredelse blir begrenset av utbredelsen til vertsplanten, og er noe av bakgrunnen for at det finnes forholdsvis mange sjeldne arter innen denne gruppen. Slekter i Eucosmini er ofte spesialiserte på én familie av vertsplanter, for eksempel Epiblema på kurvplantefamilien, Notocelia på rosefamilien og Rhyacionia på furu-slekten (Pinus). Viklere i denne gruppen lever både på urter, busker og løvtrær, og bartrær. Mens de fleste viklerlarver lever inne i et silkespinn spunnet rundt blader på vertsplanten, er det i denne gruppen mange arter som borer i røtter, stengler, knopper eller blomsterhoder. Noen få arter er alvorlige skadedyr i jord-, hage- eller skogbruk.
Basstone

Basstonen er den dypeste tonen i en akkord. Den må ikke forveksles med grunntonen som alltid er tonen på første trinnet til den skalaen akkorden tilhører. En F-Dur-akkord har F som grunntone, men ikke nødvendigvis som basstone. Dette gjelder for samtlige moll- og Dur-akkorder.
Den svarte krigen

Den svarte krigen er navnet på konflikten mellom britiske kolonister og tasmanske innfødte i Tasmania først på 1800-tallet. Kolonistenes "krigføring", som var mer som en klappjakt å regne, blir omtalt som et rent folkemord, da den førte til nesten fullstendig utryddelse av den tasmanske urbefolkningen. 
Krigen ble aldri offisielt erklært, og dette har ført til variasjoner med hensyn til når den startet og sluttet. Starten blir gjerne datert til da europeisk nybygging på øya begynte i 1803. Klappjakten på urinnvånerne var mest intens i 1820-årene, og det er disse årene som til vanlig blir kalt «Den svarte krigen». Krigen tok slutt i 1833, da restene av den innfødde befolkningen ble deportert til den lille øya Flinders Island i Bass-stredet.  
Konflikten er omdiskutert blant australske historikere, blant annet når det gjelder tallet på innfødte som ble drept, men den innfødte befolkningen i 1803 (da den britiske koloniseringen tok til) er vanligvis regnet for å være mellom 5 000 og 10 000. I 1833 var det kun 300 av disse igjen, da de ble deportert til Flinders Island. Her døde de fleste etter kort tid pga. sykdom. En liten håndfull tasmaniere ble tilbakeført til Tasmania etter et par år.
Pathocerus

Utseende

En ganske stor, avlang, blank, rødbrun trebukk (gjerne 20–35 mm), hunnen betydelig større enn hannen. Hannen har lange, kamformede antenner, hos hunnen er de korte og tradformede. Hodet er forholdsvis lite uten forstørrede kjever, fasettøynene store hos hannen, mindre hos hunnen. Pronotum er forholdsvis lite, med rundede sider, bredest litt foran midten. Dekkvingene er parallellsidige med rettvinklede "skuldre", hver dekkvinge med to fine, opphøyde lengderibber. Beina er tynne og middels lange.

Utbredelse

Arten er utbredt i det sørøstlige Brasil, Bolivia, Paraguay og Argentina.
Sostrata

Utseende

Små (vingespenn 25-35 millimeter) og spinkle smygere, forvingene er mørkbrune mens bakvingene har et stort innslag av lyst metallisk blått.
Hos noen arter er de blå skjellene mer jevnt spredt utove hele vingeflaten. Larvene er grønne, relativt slanke, med rødlig hodekapsel og tilspisset bakende.

Levevis

Artene lever i skog, der larvene utvikler seg på busker, trær og lianer i familien Malpighiaceae.

Utbredelse

Slekten er utbredt i Mellom- og Sør-Amerika.
Sørlandets Kompetansefond

Sørlandets Kompetansefond er organisert som en stiftelse og ble opprettet 27. september 2000 av de 15 kommunene i Vest-Agder. Fondets midler ble reist gjennom en donasjon av aksjer i det fusjonerte kraftselskapet Agder Energi AS. Aksjeposten i Agder Energi ble i desember 2002 solgt til Statkraft Holding AS. Salgssummen fratrukket omkostninger utgjør Kompetansefondets grunnkapital. Stiftelsens grunnkapital var 612 millioner pr. 31. desember 2010.

Vedtektene

Vedtektene fastslår at fondet skal tjene Vest-Agders innbyggere på lang sikt ved å bidra til kompetanseheving i fylket til sikring og etablering av arbeidsplasser og gode levekår. Med kompetanse menes evnen til å etablere og anvende kunnskap til praktiske formål. Fondet skal bidra til å utvikle Universitet i Agder. Støtte kan gis til offentlige eller private forsknings- og utdanningsinstitusjoner, offentlige og private foretak. Det gis ikke støtte til enkeltpersoner

Historikk

Sørlandets Kompetansefond har frem til 2010 bevilget ca. 280 mill. kr. til kompetanseprosjekter i Vest-Agder. Av viktige resultater kan det trekkes frem at Høgskolen i Agder (HiA) fikk universitetsstatus 1. september 2007. Kompetansefondet bevilget i alt ca. 50 mill. kr. direkte til prosjekt «Universitetsbygging». I tillegg ble det bevilget ca. 30 mill. kr. i perioden 2003 – 2006 til understøttende tiltak ved HiA. Fondet har etter 2007 fortsatt å bevilge betydelige beløp til Universitetet i Agder (UiA), men til mer fokuserte prosjekter i henhold til fondets strategi. Kompetansefondet har i perioden 2001 til 2009 bevilget 23 mill. kr. til forskning ved Sørlandet Sykehus (SSHF), noe som har bidradd til at institusjonen har en forskningsaktivitet som langt overstiger FoU-satsingen ved de andre ikke-universitetssykehusene i landet. Av bevilgningene til privat sektor er det gitt 25 mill. kr. til forskning ved Elkem Solar AS og til sekretariatet for offshoreindustrien i regionen (NODE) som i 2009 fikk status som Norwegian Centre of Expertise (NCE).

Satsingsområder

Sørlandets Kompetansefond legger opp til å tildele 20–25 millioner kroner i året til ulike kompetanseprosjekter. Tildelingene rettes mot fire satsingsområder. Det er Maritim sektor / offshore, prosessindustri/materialteknologi, fornybar energi og opplevelsesøkonomi.

Administrasjon og styre

Daglig leder er Bjørn Fjellstad, og administrasjonen holder til i Vestre Strangate 27 i Kristiansand. Styret består av: Torger Reve (styreleder), Oddmund Ljosland (nestleder), Arvid Grundekjøn, Evy-Anni Evensen, Janne Haaland Matlary, Åse Lill Kimestad og Kai Rune Heggland.
Indian National Army

Indian National Army (INA), var en væpnet indisk styrke som ble satt opp under andre verdenskrig. Styrken ble ledet av kaptein Mohan Singh, som senere gikk over til Subhas Chandra Bose. INA kjempet på den japanske siden under stridene i Sørøst-Asia, bl.a. i Burma.
Troppene som INA rekrutterte ble først og fremst plukket ut blant indiske krigsfanger.
Etter krigen forsøkte den britiske kolonialmakten å stille tre av de øverste INA-offiserene for retten på bakgrunn av at de hadde stridet mot britene. Dette førte derimot til voldsomme og omfattende protester blant inderne, og de så sitt snitt til å lede frem selvstendighetskamper. Tiltalen falt, og ikke lenge etterpå ble India selvstendig.
Schou

Schou er en dansk-norsk slekt som er kjent for sin industrivirksomhet i Norge. Christian Julius Schou var eier av Schous Bryggeri, som var i familiens eie fra 1821 til 1898 og som eksisterte til det ble fusjonert med Frydenlunds bryggeri i 1981. Sønnen Halvor Schou ble en foregangsmann i norsk industri og etablerte Hjula Væverier, som ble Norges største industrivirksomhet. Halvor Schou overtok også Schous Bryggeri med rundt tusen ansatte i 1874. Halvor kjøpte Sinsen gård i 1855 og i 1860-årene også Løkenes gård i Asker, hvor han fikk bygget sommervillaen Esviken, tegnet av Wilhelm von Hanno. Halvors datter Birgitte Halvordine Schou var gift med industrimannen Einar Westye Egeberg, og deres datter Hermine (1881–1974) var gift med hoffsjef Peder Anker Wedel-Jarlsberg.

Slektsvåpen

Slektens våpenskjold er kjent fra første del av 1800-tallet og kan heraldisk beskrives (blasoneres) slik: I sølv skjold tre grønne løvtrær. På hjelmen er hjelmtegnet en harniskkledt arm med et sverd. Også ført med andre figurer utenfor skjoldet.
Cyclocephalini

Utseende

Middelsstore (ofte rundt 10-20 millimeter, noen opptil 40 millimeter), ofte brunlige hornbiller, kroppen gjerne glatt og glinsende. De mangler horn, knøler eller groper på hodet og pronotum og kan derfor ligne mer på praktskarabider (Rutelinae) enn på hornbiller.
Ulikt de fleste andre hornbiller er de ofte flerfargede, med rød/gul/brune og svarte partier. Kjønnene kan oftest skilles på at hannene har forstørrede forføtter, særlig er kloleddet og klørne store.

Levevis

Larven lever i jorden og kan noen ganger gjøre endel skade ved å ete planterøtter.
De voksne billene besøker gjerne blomster, og noen tallrike arter er viktige pollinatorer.

Utbredelse

Slekten Ruteloryctes lever i Afrika, Peltonotus i Sørøst-Asia, forøvrig er alle medlemmene i denne gruppen amerikanske. Gruppen forekommer bare i tropiske og subtropiske områder.
Anne Wennerwald Normann

Idrettskarriere

Normann kom på andreplass i Kronborg Masters, og sjetteplass i DGU Elite Tour Finale i 2017. 
Hun deltok i German Girls Open 2018, og kom der på 13.-plass, og hun kom på andreplass i Wiibroe Cup i Danmark. Hun kom på 17.-plass i det danske mesterskapet i golf 2018, og fjerdeplass i Danish International Ladies Amateur Championship. I Lag-EM i golf for junior kom Danmark på sjuendeplass, med Normann på laget. I det danske juniormesterskapet i golf 2018 kom hun på femteplass. Hun kom på 22.-plass i World Junior Girls Championship. 
Hun representerte Danmark under Sommer-OL for ungdom 2018, og kom der på 22.-plass.
Sørlistøa Fløtermuseum

Sørlistøa Fløtermuseum ligger på vestsiden av Osensjøen i Åmot kommune i Hedmark. Det er en del av stiftelsen Norsk Skogmuseum.
Sørlistøa var fra 1930-tallet base for tømmerfløtinga i Osensjøen. Det er drevet fløting her fra siste halvdel av 1700-tallet og fram til 1984. I 1985 ble stedet med både båter og utstyr overtatt av Norsk Skogmuseum, som etablerte Sørlistøa Fløtermuseum.
Stedet består i dag av blant annet en stor fløterbrakke, en tilflyttet damkoie, smie, vinsjhus, slipp for M/S Trysilknut, spillflåte, gjestebrygge og et stort båtnaust på ca. 200 kvm, hvor mye av arealet er omgjort til utstillingshall. M/S Trysilknut ble bygget som slepebåt i 1914 og brukes nå i turisttrafikk.
Utstillingen viser fløtinga i Osensjøen og elvene omkring. I tillegg inngår temaene skogbruk, jakt og fiske. Utstillingen omfatter også en serie relieffer i tre, laget av kunstneren Ragnar Nysæther. Den gamle fløterbrakka er innredet som kiosk og museumsbutikk. Museet er i sommersesongen åpent for publikum med tilbud om omvisning. Det arrangeres aktivitetsdager for besøkende ved museet.
Alfonso de Galarreta

Liv og virke

De Galarreta vokste opp i Argentina, og studerte i tre år ved et vanlig katolsk presteseminar i La Plata før han i oktober 1978 vekslet over til tradisjonalistene og fortsatte ved preseseminaret deres i Ecône i Sveits.
I august 1980 ble han presteviet av tradisjonalistenes leder, erkebiskop Marcel Lefebvre, i Buenos Aires.
Ekskommunikasjonen av de fire ble opphevet av Pavestolen i januar 2009.
Leptolycinae

Utseende

Leptolycinae er biller med rødlige dekkvinger. Antennene er 11-leddete, ganske lange og ofte sagtannet.
Arthur Laurents

Arthur Laurents (født 14. juli 1917 i Brooklyn, New York, død 5. mai 2011 i New York by) var en amerikansk forfatter, dramatiker og manusforfatter.
Hans mest kjente verk er teksten til musikalen West Side Story.
Laurents ble 93 år gammal.
Frederiksø

Frederiksø er den tredje største øya i den lille øygruppen Ertholmene nordøst for Bornholm, og den nest største bebodde av øyene.

Beskrivelse

Øya er oppkalt etter kong Frederik IV som lot utbygge havnen og kasernene. Øya har et areal på ca. 4 ha. og dens høyeste punkt befinner seg 8 m over havets overflate. Det bor ca. 30 mennesker her, blant annet i Frederiksøgaden.
På Frederiksø ligger Lilletårn som ble bygget i kampesten i 1685 under ledelse av Anthony Coucheron. Det var opprinnelig et festningstårn, oppført for å forhindre seilas mellom Græsholmen og Frederiksø, samt for å forhindre evt. landgang på Græsholmen. Tårnet fungerer i dag som museum, hvor man kan oppleve livet på Ertholmene som det en gang var i festningstiden.
Øyas tidligere statsfengsel, Balonen, hvor bl.a. dr. J.J. Dampe satt fengslet fra 1826-32, ble bygget i 1825, og er i dag museum for Dampe. Balonens siste statsfanger ble frigitt i 1856.
Frederiksø er forbundet til Christiansø med en svingbro.
Valmtak

Valmtak er skråtak hvor takflatene skråner jevnt ned til alle fire sider. Et helvalmet tak erstatter husets gavl, mens tak med halvvalm tak har en mindre trekantet valm over en gavlvegg som avsluttes øverst i et trapes. Halvvalmen er vanlig i Danmark og delvis i Sverige, men ble også mye brukt i norsk panelarkitektur på 1700-tallet og fram til ca. 1850. Valmen minsker angrepsflaten for vind, og vindlasten på takkonstruksjonen reduseres.
Dodecosini

Utseende

Middelsstore, spinkle, gul- eller brunaktige trebukker. De er forholdsvis lite sklerotiserte (med tynt hudpanser, myke) til biller å være. Antennene er vanligvis lengre enn kroppen. Pronotum er omtrent så langs som bredt, tønneformet, vanligvis tydelig smalere enn dekkvingene og ofte rød- eller gulfarget. Dekkvingene er lange og forholdsvis smale, parallellsidige, oftest mørkere enn resten av dyret. Beina er slanke.

Levevis

Larvene lever i død ved, mest av løvtrær.

Utbredelse

Gruppen er hovedsakelig utbredt i Brasil, ellers er de bare kjent fra Fransk Guyana.
«Anna Rogde»

Historie

I 1872 ble «Anna» af Bergen kjøpt av Isak Rogde, som var fra stedet Rogdo i Hardanger. Skuta fikk da navnet «Anna» af Rogde og gikk på folkemunne under navnet «Anna Rogde». I alle registreringer i skipsregisteret og på Biilbrevet er navnet kun «Anna». Isak Rogde giftet seg senere med Anna fra Kjøtta ved Harstad, som da tok navnet Anna Rogde.
I 100 år seilte «Anna» af Rogde som fraktefartøy. De første fire årene gikk hun i Nordsjøfart og Østersjøfart helt fra Arkhangelsk til Portugal, deretter som frakteskute langs norskekysten, for det meste for seil og etterhvert med en 40 hk Bolinder semidiesel motor.
Brødrene Aage og Magne Gjertmund Indahl, som er seilere og har kystskippersertifikat kl 2, kjøpte skuta i 1976. Kjøpesummen var kr 50 000,- og skuta var da i så dårlig stand at den måtte holdes flytende med kraftige brannpumper. De restaurerte henne i to omganger, i 1976 og i 1985. I 1976–1977 ble skroget restaurert, og i 1985–1986 ble skuta totalrestaurert. Tilsammen ble det brukt ca. 15 millioner kroner på disse to restaureringsprosjektene, for det meste finansiert av Magne Indahls datavirksomhet.
Skuta ble benyttet i forbindelse med frivillig ungdomsarbeid, og de seilte uketurer med ca. 30 ungdommer om bord pr. uke. Til sammen har de gitt opplæring i seiling til ca. 4 000 ungdommer. 
Etter restaureringen i 1986 ble «Anna af Rogde» blinket ut av Miljøverndepartementet for å være med å danne grunnstammen av bevaringsverdige fartøyer i landet.
«Anna Rogde» ble solgt i 1991 til Stiftelsen Anna Rogde i Harstad. I 2010 ble Stiftelsen konsolidert med Sør-Troms museum. I dag fungerer Stiftelsen Anna Rogde som en eierstiftelse, mens Sør-Troms musem har ansvaret for drift.
Elveblest

Behandling

Behandling av elveblest går for det meste ut på å finne utløsende årsak, og fjerne denne hvis mulig. Ellers prøver man å lindre symptomene og utelukke annen sykdom som kan forårsake elveblest.
Lege kan forskrive kløestillende antihistaminer som kan brukes for å redusere plagene. Ved kraftige utbrudd kan legen også foreskrive kortison, men effekten er usikker. Behandling med UV-stråling kan forsøkes ved kronisk elveblest, men også her er effekten varierende. Både utslettet og kløen kan dempes med antihistamin-tabletter (allergitabletter), for eksempel Zyrtec, Clarityn, Versal eller Kestine.
Kraftige akuttilfeller kan behandles med kombinasjon kortisontabletter og allergitabletter(2+2 x 2) i to dager. Kløen dempes med flytende xylocain som er lett å få utover større områder. Mindre områder med salve/ krem som elocon, eurax ol.
Rushprint

RUSHPRINT er filmmagasinet for film- og kinolivet i Norge og Norden, samt den filminteresserte offentlighet. Magasinet følger de kreative aktørene foran og bak kamera som setter premissene for hva som lages av film, uavhengig om den vises på kino, video eller på web. Magasinet har også som mål å sette dagsorden i form av filmpolitiske og faglig orienterte debatter. Papirutgaven kommer ut annen hver måned, webutgaven oppdateres daglig med nyhetssaker, faste spaltister og blogg. Rushprint gir oss ut to internasjonale utgaver årlig på engelsk, New Norwegian Films, som distribueres på filmfestivalen i Berlin og i Cannes.
Bladet eies av Norsk Filmforbund og Norske Film- og TV-produsenters forening og kommer ut 6 ganger i året. Ansvarlig redaktør er Kjetil Lismoen.
Rushprint er et av mange organisasjoner som holder til i Filmens hus i Oslo sentrum.
Kirkens korskole

Kirkens korskole er en musikkskole som ligger på Borgheim, Nøtterøy i Færder kommune. Skolen ble startet av Runa Skramstad i 1990, den gang med barnekantori og aspirantkor. Korskolen har også egne konserter i Nøtterøy kulturhus med egne oppsettinger, og har i tillegg sunget på Olavsfestdagene i Trondheim og ved Oslo internasjonale kirkemusikkfestival. Skolen ledes i dag av Kristin Vold, som overtok stillingen i 1997.
Gastronomisk Institutt

Historie

Gatronomisk Institutt ble etablert i 1988. Grunnet høy gjeld gikk GI konkurs i 2008. Etter dette ble Kulinarisk institutt opprettet av stiftelsen Rogaland kunnskapspark og Rogaland fylkeskommune for å videreføre deler av arbeidet til Gastronomisk Institutt, og kjøpte navnet, logoen og merkevaren Gastronomisk Institutt fra konkursboet. Gastronomisk Institutt har hovedkontor på Ullandhaug og flyttet i 2009 inn i Måltidets Hus på Ullandhaug.
Isobar (nukleide)

Isobarer er atomer (nukleider) av ulike kjemiske elementer som har samme antall nukleoner. Tilsvarende, isobarer har forskjellige atomnummer (eller antall protoner), men har samme massenummer. Et eksempel på en serie av isobarer ville være ⁴⁰S, ⁴⁰Cl, ⁴⁰Ar, ⁴⁰K, og ⁴⁰Ca. Kjernene av disse nukleidene inneholder 40 nukleoner, men de inneholder et varierende antall protoner og nøytroner.
International Federation of Football History & Statistics

International Federation of Football History & Statistics (IFFHS) er en organisasjon som noterer statistisk og historisk gjennomgang av fotball. Organisasjonen ble dannet den 27. mars 1984 i Leipzig i Vest-Tyskland av Dr. Alfredo Pöge.
I en lengre periode ga IFFHS ut statistikk i form av tidsskrifter eller bøker. Nå er mesteparten av statistikken tilgjengelig på nett. Fra 1991 av har IFFHS hatt månedlige kåring av verdens klubb. Rosenborg har vunnet denne i juli 2010. IFFHS er i hovedsak opptatt av klubbfotball. De har imidlertid også kåret spillere, blant annet ble Lev Jasjin kåret til århundrets målvakt.
Meskalin

Meskalin (3,4,5-trimetoksyfenetylamin) er et psykedelisk fenetylamin, og er beslektet med stoffer som LSD, psilocybin og 2C-B. Det forekommer naturlig i peyote- og san pedro-kaktusene, og også i en del andre planter i lavere konsentrasjon.

Historie

Stoffet ble tradisjonelt brukt i sjamanistiske og religiøse ritualer blant urfolk i Amerika. Det ble inntatt i form av tørkede biter av kaktus, eller lagt i væske for å lage en rusgivende drikk.

Dosering

En normal brukerdose er på mellom 200 og 300 mg ren meskalin, eller rundt 5 g tørket peyote-kaktus. Den tørkede kaktusen har en sterkt bitter smak, så i dag velger mange å pulverisere plantestoffet, for å så fylle det i gelatinkapsler.

Virkning

Meskalin gir en sterk, LSD-lignende rus, med forsterkede sanseintrykk, hallusinasjoner og endrede tankemønster. Rusen kan vare i mellom 12 og 18 timer.
This Means War

Handling

De to FBI-agentene FDR Foster (Chris Pine) og Tuck Henson (Tom Hardy) er uadskillelige bestevenner og partnere på jobb, og er definisjonen på et radarpar. Likevel er de så forskjellige som det går an å bli. Så skjer det utenkelige – de faller for den samme kvinnen, Lauren Scott (Reese Witherspoon), som har meldt seg på den samme datingsiden som de to gutta. Det viser seg at Lauren liker begge to, så hun bestemmer seg for å date begge på en gang. Hun vet ikke at de i virkeligheten er FBI-agenter og bestevenner. Men de to gutta vet naturligvis om dette, og selv om de først blir enige om å la henne velge, begynner straks en episk og bitter kamp om å nå lengst frem til Laurens hjerte.
Imens rykker den tyske våpeneksportøren Heinrich (Til Schweiger) inn i USA, hvor han planlegger revansje på FDR og Tuck, som drepte hans bror Jonas i en av de seneste utenlandsoppdragene. Kan FDR og Tuck legge sine personlige problemer til side og hjelpe hverandre med å beholde livet, samtidig som de unngår å blande Lauren inn i saken?
Asbjørn Krokstad

Familie

Han var onkel til trommeslager Steinar Krokstad.
Kraakporselen

Kraakporselen, et tidlig kinesisk eksportporselen, er betegnelsen på gruppe porselensvarer som ble produsert under Mingdynastiet (1368–1644) i hovedsak for eksport til det vesteuropeiske marked. Porselenet er oftest av den koboltblåhvite underglaserte typen som var blitt perfeksjonert i Kina på denne tiden.
Kraakporselen er ofte dekorert med variasjoner over de mer tradisjonelle motiver man finner på kinesisk hjemmemarkedsporselen, som stiliserte blomster (peoner og krysantemum) og lykkebringende buddhistiske emblemer, men det mest karakteristiske er de folierte radialpanelene.
Det ble først en handelsvare via portugisiske og spanske handelsfartøy, men den største mengden ble håndtert av Det nederlandske ostindiske kompani (Vereenigde Oostindische Compagnie, VOC, 1602-1798).
Navnet på eksportporselenet kommer trolig av en nederlandsk tolkning av ordet carraca, som var den type av fartøy portugiserne anvendte. Det finnes nevnt i et brev skrevet av en tjenestemann innen Det nederlandske ostindiske kompani i Batavia, datert 1639. 
Nederlenderne startet sin handel med Øst-Asia i begynnelsen av 1600-tallet etter at den spanske kong Filip II i 1595 stengte de portugisiske havnene. Det var ved en auksjon av kraakporselen som var blitt kapret fra portugisiske skip av nederlenderne at porselenet viste seg å være attraktivt for det videre europeiske marked og det ble kjøpt for før høye priser. Auksjonen fant sted i Middelburg i 1602. 
Kraakporselenet ble først kjøpt av de rikeste, men ble ganske fort også populært i den nederlandske middelklasse og i det øvrige Vest-Europa.
Luka Milivojević

Landslaget

Han ble tatt ut i Serbias tropp til VM i fotball 2018 i Russland.
Fuglerede (blomst)

Utseende

Fuglerede er en orkidé med et helt spesielt utseende. Den ser nemlig ut som den har visna, til og med før den har blomstra. Det skyldes at den ikke inneholder klorofyll, og livnærer seg ved å snylte på andre planter. Den blir imidlertid ganske stor, den kan nærme seg halvmeteren i høyde, og den er derfor ganske godt synlig.
Planta har som regel et tjuetalls blomster i aks, og blomstene er ganske pene selv om de er brunlige av farge. De har en halvsirkel bestående av fem kronblader øverst, og en lengre, kløva underleppe nederst. En annen ting som er spesielt med fuglerede er at rotsystemet er svært forgreina og ser ut som et fuglerede. Derav navnet på planta. Fuglerede er blant de orkidéene som ikke blomstrer hvert år.

Forekomster i Norge

Fuglerede er først og fremst knytta til kyststrøk, men den forekommer så langt inn i landet som Ringsaker. Den vokser på baserik grunn i skog (for eksempel edelløvskog og kalkbarskog), og finnes langs kysten nord til Narvik.
Fuglerede er ikke freda, men siden den er rødlista i kategorien nær trua, ikke er vanlig og ikke blomstrer ofte, er det ikke tilrådelig å plukke den.